29.11.2021

EOS/AL LUONNOS

**Valtioneuvoston asetus polttoturpeen turvavarastoista**

**Perustelut**

1. **Yleistä**

Laki polttoturpeen turvavarastoista uudistetaan (HE ….), ja samalla kumotaan voimassa oleva laki polttoturpeen turvavarastoista (321/2007). Vastaavasti voimassa olevan polttoturpeen turvavarastoinnista annettu asetus (498/2007) on tarpeen korvata uudella valtioneuvoston asetuksella.

VNA-luonnos oli samanaikaisesti lausunnon hallituksen esitysluonnoksen kanssa. Lausunnoissa ….

VNA on tarkoitettu tulemaan voimaan samaan aikaan kuin uusi laki polttoturpeen turvavarastoista eli 1.1.2023.

1. **Yksityiskohtaiset perustelut**

1 §. Soveltamisala. Vastaava kuin nykyinen 1 §.

2 §. Esitys turvavaraston perustamisesta. Vastaava kuin nykyinen 2 §, mutta 2 momentin 2 kohdassa selvitys edellytetään viideltä vuodelta (ks. lain 5 §:n 2 momentti, jossa tarkastelujakso on viisi vuotta), ja 3 kohdassa viitataan enää lämmön tuotantoon toimitettuun polttoturpeeseen. Valtuus lain 3 §:n 3 momentissa.

3 §. Turvavarastosopimuksen sisältö. Vastaava kuin nykyinen 3 §, mutta 1 momentin 1 kohdan viittaus EU:n valtiontukisääntelyyn on päivitetty. Huoltovarmuuskeskuksen tiedonsaantia ja tarkastusoikeutta koskevat säännökset on siirretty lakiin, joten 1 momentin 6 kohta on tarpeeton. Valtuus lain 5 §:n 4 momentissa.

4 §. Polttoturpeen määrän ja laadun määrittäminen. Vastaava kuin nykyinen 4 §, mutta 2 momentissa laatuohjetta koskeva viittaus on päivitetty (onko uudempaa versiota?). Valtuus lain 5 §:n 4 momentissa.

5 §. Varastoitavan polttoturpeen laatu. Vastaava kuin nykyinen 5 §. Valtuus lain 5 §:n 4 momentissa.

6 §. Varastotason määrittely ja polttoturpeen kierrätys. Pääosin vastaava kuin nykyinen 6 §, mutta turvavarastoauman vähimmäiskoko alennettaisiin nykyisestä 5 000 MWh:sta 2 500 MWh:iin. Tämä olisi johdonmukaista sen kanssa, että turvavarastointijärjestelmään osallistumisen ehtona oleva vuosituotantoraja laskee puoleen aiemmasta eli 50 000 MWh:iin. Valtuus lain 5 §:n 4 momentissa.

7 §. Turvavarastointikorvauksen hakeminen. Pykälä vastaa nykyisen 7 §:n 3 momenttia, mutta 3 kohdassa viitataan enää lämmön tuotantoon toimitettuun polttoturpeeseen. Nykyisen 7 §:n 1 ja 2 momenttia vastaavat säännökset ovat lain 7 §:n 1 ja 2 momentissa. Otsikko muuttuisi myös vastaamaan pykälän suppeampaa sisältöä. Valtuus lain 7 §:n 4 momentissa.

8 §. Turvavarastoa koskevat ilmoitukset. Pykälä vastaisi nykyistä 9 §:ää, mutta viranomainen on päivitetty elinkeino-, liikenne- ja ympäristökeskukseksi. (Nykyinen 8 § on siirretty lakiin.) Valtuus lain 6 §:n 3 momentissa.

9 §. Turvavaraston käyttölupaa koskeva hakemus. Pykälän vastaisi nykyistä 10 §:n 1 momenttia. (Nykyinen 10 §:n 2 momentti on siirretty lakiin). Valtuus lain 10 §:n 3 momentissa.

10 §. Voimaantulo. Voimaantulon ajankohta olisi sama kuin polttoturpeen turvavarastoinnista annetun lain voimaantulon ajankohta eli 1.1.2023. Mainitun lain voimaantulosäännöksen nojalla polttoturpeen turvavarastoinnista annettu aiempi laki vuodelta 2007 kumottaisiin, jolloin samalla kumoutuu sen nojalla annettu aiempi VNA vuodelta 2007. Lisäksi voimaan tulevan polttoturpeen turvavarastoinnista annetun lain 14 § sisältää siirtymäsäännökset.